Neuvoston direktiivi 78/631/ETY, annettu 26 päivänä kesäkuuta 1978, vaarallisten valmisteiden (pestisidien) luokitusta, pakkaamista ja merkintöjä koskevan jäsenvaltioiden lainsäädännön lähentämisestä



Virallinen lehti nro L 206 , 29/07/1978 s. 0013 - 0025

Suomenk. erityispainos Alue 13 Nide 8 s. 0162

Kreikank. erityispainos: Luku 13 Nide 7 s. 0142

Ruotsink. erityispainos Alue 13 Nide 8 s. 0162

Espanjank. erityispainos: Luku 13 Nide 8 s. 0212

Portugalink. erityispainos: Luku 13 Nide 8 s. 0212



NEUVOSTON DIREKTIIVI, annettu 26 päivänä kesäkuuta 1978, vaarallisten valmisteiden (pestisidien) luokitusta, pakkaamista ja merkintöjä koskevan jäsenvaltioiden lainsäädännön lähentämisestä (78/631/ETY) EUROOPAN YHTEISÖN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että jäsenvaltioissa on vaarallisia aineita ja valmisteita koskevia säännöksiä; nämä säännökset eroavat toisistaan etenkin vaaraa ja aineen vaarallisuuteen perustuvaa luokitusta osoittavien merkintöjen osalta; nämä erot muodostavat kaupan esteen, ja niillä on suora vaikutus yhteismarkkinoiden toteutumiseen ja toimintaan, sen vuoksi on tärkeää poistaa nämä esteet ja tämän tavoitteen saavuttamiseksi on välttämätöntä, että jäsenvaltioiden vaarallisia aineita ja valmisteita koskeva lainsäädäntö yhdenmukaistetaan, vaarallisista aineista on jo annettu säännöksiä, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annettu neuvoston direktiivi 67/548/ETY(3), sellaisena kuin se on viimeksi muutettuna direktiivillä 76/907/ETY(4), sisältää säännökset pestisidien tehoaineista; on tarpeen, että useampaa ainetta sisältävistä vaarallisista valmisteista annetaan yhdenmukaiset määräykset, monia vaarallisia aineita ja valmisteita käytetään kasvinsuojelussa, puunsuojauksessa ja tuholaistorjunnassa; vaarallisia aineita sisältäviä valmisteita käytetään näihin tarkoituksiin enemmän kuin varsinaisia vaarallisia aineita; monet näistä valmisteista sisältävät aineita, joiden myrkkypitoisuus vaihtelee, joten myrkkyluokitus ja merkintöjä (varoitusmerkit sekä vaaraa ja turvaohjeita osoittavat merkinnät) sekä pakkaamista koskevat määräykset ovat tarpeen pestisidien kaupasta aiheutuvien, etenkin kansanterveyttä uhkaavien vaarojen ehkäisemiseksi, tätä direktiiviä sovelletaan pestisidien luokituksessa, pakkaamisessa ja merkinnöissä; lisäksi on välttämätöntä sisällyttää näitä pestisidejä koskevien lupien myöntämistä sekä pestisidien jakelua ja käyttöä koskevia erityissäännöksiä myöhemmin annettaviin direktiiveihin, joihin sisältyy merkintöjä sekä mahdollisesti myös lääkäreille tarkoitettuja ensiapuohjeita koskevia lisävaatimuksia, tämän direktiivin ensisijaisena tavoitteena on parantaa väestön suojelua ja erityisesti pestisidejä käsittelevien henkilöiden suojelua, tämän direktiivin edellyttämät vaaraa osoittavat merkinnät voivat myös edistää kuluttajansuojaa, ja pestisideinä käytetyistä vaarallisista valmisteista saattaa, siitä huolimatta, että ne ovat tämän direktiivin säännösten mukaiset, aiheutua vaaraa kansanterveydelle ja yleiselle turvallisuudelle; tämän vuoksi on suositeltavaa säätää menettelystä tämän vaaran vähentämiseksi; ON ANTANUT TÄMÄN DIREKTIIVIN: 1 artikla 1. Tätä direktiiviä sovelletaan, tämän kuitenkaan rajoittamatta yhteisön muiden asiaa koskevien säännösten soveltamista, lähennettäessä jäsenvaltioiden lainsäädäntöä, joka koskee kuluttajien käyttöön toimitettujen vaarallisten valmisteiden (pestisidien), jäljempänä "pestisidit" - vaarallisuuteen perustuvaa luokitusta, - pakkaamista ja - pakkauksiin tehtäviä varoitusmerkintöjä. 2. Tätä direktiiviä ei sovelleta: a) lääkkeisiin, huumausaineisiin ja radioaktiivisiin valmisteisiin; b) pestisidien kuljetukseen rautateitse, maanteitse, vesi- tai ilmateitse; c) pestisideihin, jotka on tarkoitettu vietäviksi kolmansiin maihin; d) jäsenvaltion alueen kautta kuljetettaviin tulliviranomaisten valvonnan alaisiin pestisideihin, edellyttäen, ettei niitä mitenkään enää jalosteta tai ettei niihin tehdä mitään muutoksia kuljetuksen aikana. 3. Tässä direktiivissä sovelletaan direktiivin 67/548/ETY 2 artiklan määritelmiä. 2 artikla Tässä direktiivissä pestisideillä tarkoitetaan valmisteita, jotka on tarkoitettu: 1. kasveille tai kasvituotteille vahingollisten organismien tuhoamiseen tai kasvien tai kasvituotteiden suojaamiseen niiltä; 2. kasvituotannon parantamiseen tai säätelemiseen, lukuun ottamatta lannoitteita ja maanparannusaineita; 3. kasvituotteiden säilöntään, mukaan lukien puunsuoja-aineet, mikäli ei ole olemassa muita erityisesti säilöntäaineita koskevia yhteisön säännöksiä, lukuun ottamatta kuitenkaan sellaisia pintakäsittelyaineita, jotka eivät sisällä kasvituotteisiin imeytyviä säilöntäaineita; 4. muiden kuin toivottujen kasvien hävittämiseen; 5. kasvin osien tuhoamiseen tai kasvien epäsuotavan kasvun estämiseen; taikka 6. muiden kuin toivottujen ja vahingollisten organismien tekemiseen vaarattomiksi tai niiden tuhoamiseen sekä kasvien suojaamiseen niiltä. 3 artikla 1. Pestisidit luokitellaan määrittämällä valmisteen akuutti myrkyllisyys rotalle suun tai ihon kautta elimistöön saatettuna, jolloin se ilmoitetaan LD50-arvona, tai valmisteen myrkyllisyys rotalle hengitysteiden kautta elimistöön saatettuna, jolloin se ilmoitetaan LC50-arvona. a) Pestisidien LD50-vertailuarvot, jotka on määritetty rotalle saattamalla myrkky rotan elimistöön suun kautta, ovat seuraavat: 1) kiinteille pestisideille (lukuun ottamatta syöttiaineita ja tabletteina olevia pestisidejä): enintään 5 mg koe-eläimen painokiloa kohti: "erittäin myrkyllinen", enemmän kuin 5 mg mutta enintään 50 mg koe-eläimen painokiloa kohti: "myrkyllinen", enemmän kuin 50 mg mutta enintään 500 mg koeeläimen painokiloa kohti: "haitallinen"; 2) nestemäisille aineille (mukaan lukien syöttiaineet ja tabletteina olevat pestisidit): enintään 25 mg koe-eläimen painokiloa kohti: "erittäin myrkyllinen", enemmän kuin 25 mg mutta enintään 200 mg koe-eläimen painokiloa kohti: "myrkyllinen", enemmän kuin 200 mg mutta enintään 2000 mg koe-eläimen painokiloa kohti: "haitallinen". b) Pestisidien, jotka ovat kaasuja tai nesteytettyjä kaasuja, sekä savutteiden ja aerosolien yhteydessä sovelletaan seuraavia LC50-vertailuarvoja, jotka on määritetty rotalla saattamalla myrkkyä elimistöön hengitysteiden kautta neljän tunnin ajan: enintään 0,5 mg litrassa ilmaa: "erittäin myrkyllinen", enemmän kuin 0,5 mg mutta enintään 2 mg litrassa ilmaa: "myrkyllinen", enemmän kuin 2 mg mutta enintään 20 mg litrassa ilmaa: "haitallinen". Jauhemaisille pestisideille, kun jauheen hiukkasten läpimitta on enintään 50 mikronia, on vastaavat arvot määritettävä hengityskokeella. Mikäli tällaisia pestisidejä jo pidetään kaupan tai niiden hyväksymistä koskeva hakemus on käsiteltävänä tämän direktiivin antamispäivänä, ne voidaan luokitella noudattaen, mitä a alakohdassa on nestemäisistä pestisideistä säädetty. c) Ihon kautta imeytyville pestisideille, jotka dermaalisen LD50-arvon perusteella luokiteltaisiin ankarampaan myrkkyluokkaan kuin oraalisen LD50-arvon tai hengityskokeella määritetyn LC50-arvon perusteella, sovelletaan seuraavia vertailuarvoja, jotka on määritetty rotilla ja/tai, mikäli jäsenvaltiossa niin edellytetään, kaniineilla saattamalla myrkky niiden elimistöön ihon kautta: 1) kiinteille pestisideille (lukuun ottamatta syöttiaineita ja tabletteina olevia pestisidejä): enintään 10 mg koe-eläimen painokiloa kohti:"erittäin myrkyllinen", enemmän kuin 10 mg mutta enintään 100 mg koeeläimen painokiloa kohti: "myrkyllinen", enemmän kuin 100 mg mutta enintään 1000 mg koe-eläimen painokiloa kohti: "haitallinen". 2) Nestemäisille pestisideille (mukaan lukien syöttiaineet ja tabletteina olevat pestisidit): enintään 50 mg koe-eläimen painokiloa kohti: "erittäin myrkyllinen", enemmän kuin 50 mg mutta enintään 400 mg koe-eläimen painokiloa kohti: "myrkyllinen", enemmän kuin 400 mg mutta enintään 4 000 mg koe-eläimen painokiloa kohti: "haitallinen". Kyseiset kokeet on tehtävä kansainvälisesti hyväksytyillä menetelmillä tai direktiivissä 67/548/ETY mahdollisesti hyväksytyllä menetelmällä. 2. Sen estämättä, mitä 1 kohdassa säädetään, voidaan yhtä tehoainetta sisältävä pestisidi luokitella tämän direktiivin liitteessä I ja III olevaa laskentamenetelmää käyttäen, jos: a) on ilmeistä, että pestisidi sisältämiensä ainesosien perusteella kuuluu johonkin luokista "erittäin myrkyllinen", "myrkyllinen" tai "haitallinen" tai b) osoitetaan, että pestisidin koostumus läheisesti muistuttaa jonkin toisen jo luokitellun pestisidin koostumusta ja että tämän pestisidin myrkyllisyydestä on olemassa riittävät selvitykset. Näissä tapauksissa on oltava perusteltua aihetta olettaa, ettei laskentamenetelmällä määritetty luokitus suuresti eroa 1 kohdassa säädetyllä biologisella menetelmällä määritetystä luokituksesta. 3. Jäsenvaltiot voivat hyväksyä ainostaan omalla alueellaan markkinoille saatettavaksi aiottujen, useampaa kuin yhtä tehoainetta sisältävien pestisidien luokituksen perusteeksi liitteessä II olevan laskentamenetelmän, ottaen kuitenkin huomioon 2 kohdassa mainitut rajoitukset. 4. Jos ilmenee seikkoja, joiden perusteella on aihetta epäillä, että luokitus saattaa olla virheellinen, asianomaiset viranomaiset voivat vaatia, että luokitus on laskentamenetelmän sijasta määritettävä 1 kohdan myrkyllisyyskokeilla. 5. Pestisidin myrkyllisyyttä koskevia lisätietoja voidaan ottaa huomioon pestisidiä luokiteltaessa, jos a) tosiseikkojen perusteella voidaan olettaa, että pestisidistä annettujen ohjeiden mukaisesti käytettynä aiheutuu vaaraa ihmisten terveydelle, b) on osoitettu, ettei rotta sovellu koe-eläimeksi tietyn pestisidin myrkyllisyyttä määritettäessä ja että jokin toinen eläinlaji altistuu myrkylle selvästi herkemmin kuin rotta tai että myrkyn siinä aiheuttamat reaktiot muistuttavat enemmän myrkyn ihmisen elimistössä aiheuttamia reaktioita taikka c) pestisidin LD50-arvoja, jotka on määritetty saattamalla myrkky elimistöön suun tai ihon kautta, ei tule ottaa luokittelun tärkeimmäksi perusteeksi (kuten esimerkiksi luokiteltaessa aerosoleja, muita erikoisvalmisteita, pulvereita ja savutteita). Jos toisaalta voidaan osoittaa, ettei pestisidi ole niin myrkyllinen tai haitallinen kuin sen sisältämien ainesosien perusteella voitaisiin olettaa, otetaan tämä vastaavasti huomioon pestisidiä luokiteltaessa. 4 artikla Jäsenvaltioiden on toteutettava tarvittavat toimenpiteet sen varmistamiseksi, ettei pestisidejä voi saattaa markkinoille, elleivät ne ole tämän direktiivin mukaisia. 5 artikla Jäsenvaltioiden on toteutettava tarvittavat toimenpiteet sen varmistamiseksi, ettei pestisidejä saateta markkinoille, elleivät niiden pakkaukset täytä seuraavia vaatimuksia: a) pakkauksen on oltava suunniteltu ja valmistettu sellaiseksi, että aine pysyy pakkauksessa; tämä vaatimus ei kuitenkaan koske niitä tapauksia, joissa turvalaitteista on erikseen säädetty; b) pakkauksen ja sen sulkimien on oltava sellaista materiaalia, johon pakkauksen sisältö ei kemiallisesti vaikuta tai jonka kanssa se ei muodosta haitallisia tai vaarallisia yhdisteitä; c) pakkauksen ja sen sulkimien on oltava kauttaaltaan lujia ja kestäviä, jotta ne eivät rikkoudu ja kestävät vahingoittumatta tavallisesta käsittelystä aiheutuvan rasituksen; d) pakkausten suljinjärjestelmät on suunniteltava sellaisiksi, että pakkauksen sisältö pysyy pakkauksessa toistuvasta avaamisesta ja sulkemisesta huolimatta. 2. Jäsenvaltiot saavat myös edellyttää, että: - pakkaukset on alunperin suljettava sinetillä siten, että kun pakkaus ensimmäistä kertaa avataan, sinetti rikkoutuu korjauskelvottomaksi; - jäsenvaltiossa käytettäviksi tarkoitettuja pestisidejä sisältävissä pakkauksissa, joiden tilavuus on enintään kolme litraa, on oltava lapsiturvalliset sulkimet. 6 artikla 1. Jäsenvaltioiden on toteutettava tarvittavat toimenpiteet sen varmistamiseksi, ettei pestisidejä saateta markkinoille, elleivät niiden pakkausmerkinnät täytä seuraavia vaatimuksia: 2. Kaikissa pakkauksissa on oltava seuraavat tiedot kestävällä ja selvästi luettavissa olevalla tavalla merkittyinä: a) valmisteen kauppanimi tai nimitys b) - mikäli kyseessä ovat pestisidit, joille ei tarvitse hakea lupaa, valmistajan nimi ja osoite, tai mikäli valmisteen saattaa markkinoille muu kuin valmistaja, tämän henkilön nimi tai osoite, - mikäli kyseessä ovat pestisidit, joille on haettava lupa, luvanhaltijan nimi ja osoite sekä valmisteen rekisterinumero sekä, mikäli torjunta-aineen saattaa markkinoille muu kuin luvanhaltija, tämän henkilön nimi ja osoite; c) jokaisen tehoaineen nimi ja määrä ilmoitettuna - painoprosentteina kun kyseessä ovat pestisidit, jotka ovat kiinteitä aineita, aerosoleja, haihtuvia nesteitä (korkein kiehumispiste 50 °C) tai viskoosisia nesteitä (alaraja 1 Pa.s 20 °C:ssa), - painoprosentteina ja grammoina litrassa 20 °C:ssa, kun kyseessä ovat muut nestemäiset pestisidit, - tilavuusprosentteina, kun kyseessä ovat kaasumaiset pestisidit; d) jokaisen valmisteen sisältämän erittäin myrkyllisen, myrkyllisen, haitallisen tai syövyttävän aineen nimi lukuun ottamatta valmisteen sisältämiä tehoaineita, silloin kun erittäin myrkyllisen tai myrkyllisen aineen pitoisuus on enemmän kuin 0,2 prosenttia, haitallisen aineen pitoisuus enemmän kuin viisi prosenttia ja syövyttävän aineen pitoisuus on enemmän kuin viisi prosenttia. Kun kyseessä on liuotin, on otettava huomioon vaarallisten aineiden (liuottimet) luokittelusta pakkaamisesta ja merkinnöistä jäsenvaltioissa säädettyjen lakien, annettujen asetusten ja hallinnollisten määräysten lähentämisestä koskevan 4 päivänä kesäkuuta 1973 annetun neuvoston direktiivin(5) 73/173/ETY 5 artiklan 2 kohdassa säädetyt laimennusrajat. Nimi on ilmoitettava siinä muodossa kuin se ilmaistu direktiivin 67/548/ETY liitteessä I olevassa nimikkeistössä; e) valmisteen nettomäärä ilmoitettuna virallisina mittayksikköinä; f) valmistuserän numero; g) valmisteesta aiheutuvaa vaaraa osoittavat merkit ja merkinnät, sellaisina kuin ne on annettu direktiivin 67/548/ETY 6 artiklan 2 kohdan c alakohdassa ja liitteessä V; h) näistä vaaroista aiheutuvat, tässä direktiivissä tarkoitetut erityiset vaarat; i) erittäin myrkyllisten, myrkyllisten ja haitallisten pestisidien pakkauksissa maininta, ettei pakkausta saa käyttää toistamiseen lukuunottamatta sellaisia pakkauksia, jotka on erityisesti suunniteltu siten, että valmistaja tai jälleenmyyjä voi niitä uudelleen käyttää. 3. Pestisideistä, joille on haettava lupa, määrää niiden pakkauksiin tehtävistä, erityistä vaaraa osoittavista merkinnöistä toimivaltainen viranomainen ja kaikissa muissa tapauksissa valmistaja tai mikäli valmisteen saattaa markkinoille muu kuin valmistaja, tämä henkilö. Nämä merkinnät on valittava tämän direktiivin liitteessä IV olevista merkinnöistä ja niitä voidaan täydentää direktiivin 67/548/ETY liitteessä III olevilla merkinnöillä. 4. Pestisidien käytön yhteydessä noudatettavat turvaohjeet on annettava merkinnöissä tai pakkauksessa. Mikäli pakkaus on ominaisuuksiltaan sellainen, ettei siihen voida tehdä näitä merkintöjä, ne on tehtävä erilliseen etikettiin, joka on kiinnitettävä lujasti pakkaukseen. Jos pestisidille tarvitaan lupa, nämä turvaohjeet valitsee toimivaltainen viranomainen ja kaikissa muissa tapauksissa valmistaja tai jos tuotteen saattaa markkinoille muu kuin valmistaja, tämä henkilö. Turvaohjeiden on oltava direktiivin 67/548/ETY liitteen IV ja tämän direktiivin liitteen V mukaiset. 5. Jollei yhteisössä annetuista luvan myöntämistä koskevista säännöksistä muuta johdu, asianomaiset viranomaiset saavat antaa määräyksiä luvanvaraisten pestisidien pakkauksiin tehtävistä vaaraa ja varotoimia osoittavista lisämerkinnöistä. 6. Pestisidien etiketissä tai pakkauksessa, joihin tätä direktiiviä sovelletaan, ei missään tapauksessa saa olla merkintää "myrkytön", "vaaraton" tai muita vastaavanlaisia merkintöjä. 7 artikla 1. Jos tämän direktiivin 6 artiklassa vaaditut tiedot on merkitty etikettiin, on tämän etiketin oltava lujasti kiinnitetty yhdelle tai useammalle puolelle pakkausta siten, että etiketin teksti on vaakasuorassa pakkauksen ollessa tavanomaisessa asennossa. Etiketin koon on oltava seuraavien mittojen mukainen: >TAULUKON PAIKKA> Jokaisen merkin on peitettävä vähintään kymmenesosa etiketin pinnasta, ei kuitenkaan vähempää kuin 1 cm². Etiketin koko takapinnan on oltava kiinni valmisteen alkuperäispakkauksessa. 2. Erillistä etikettiä ei vaadita, jos tiedot käyvät selvästi ilmi itse pakkauksesta, kuten 1 kohdassa säädetään. 3. Etiketin väri ja ulkonäkö - tai 2 kohdan tapauksessa pakkauksen - on oltava sellainen, että vaaraa osoittava merkki ja merkin oranssinkeltainen tausta erottuvat selvästi. 4. Jäsenvaltiot voivat määrätä, että niiden alueella saa saattaa markkinoille vain sellaisia torjunta-aineita, joiden merkinnöissä on käytetty kansallista (kansallisia) tai virallista (virallisia) kieltä (kieliä). 5. Tätä direktiiviä sovellettaessa katsotaan merkintöjen täyttävän tässä direktiivissä asetetut vaatimukset, kun ulommassa kuljetuspakkauksessa on vaarallisten aineiden kuljetusta koskevien kansainvälisten säännösten ja määräysten ja tämän direktiivin 6 artiklan 2 kohdan a-f, h ja i alakohtien ja 4 kohdan mukaiset merkinnät. 8 artikla 1. Jäsenvaltiot saavat sallia: a) että 6 artiklassa vaaditut merkinnät tehdään jollakin muulla asianmukaisella tavalla niihin pakkauksiin, jotka kooltaan tai muilta ominaisuuksiltaan ovat sellaisia, ettei niihin voida tehdä merkintöjä 7 artiklan 1 ja 2 kohdan mukaisesti; b) että poiketen 6 ja 7 artiklan säännöksistä merkitä sellaisten pestisidien pakkaukset, joita ei ole luokiteltu erittäin myrkyllisiksi tai myrkyllisiksi, jollakin muulla tavalla, jos näiden pakkausten sisältämän pestisidin määrä on vähäinen eikä aiheuta vaaraa pestisidiä käsitteleville tai sen kanssa muuten tekemisiin joutuville henkilöille. 2. Jäsenvaltioiden, jotka käyttävät hyväkseen 1 kohdassa annettuja mahdollisuuksia, on ilmoitettava tästä komissiolle välittömästi. 9 artikla Jäsenvaltiot eivät saa tässä direktiivissä tarkoitettujen luokitusten, pakkausten tai merkintöjen perusteella kieltää, rajoittaa tai estää sellaisten pestisidien saattamista markkinoille, jotka täyttävät tässä direktiivissä asetetut vaatimukset. 10 artikla 1. Jos jäsenvaltio yksityiskohtaisin perustein toteaa, että pestisidistä, siitä huolimatta, että se täyttää tässä direktiivissä asetetut vaatimukset, aiheutuu vaaraa terveydelle tai turvallisuudelle, se saa omalla alueellaan väliaikaisesti kieltää saattamasta tätä pestisidiä markkinoille tai asettaa tälle erityisehtoja. Jäsenvaltion on välittömästi ilmoitettava tällaisesta toimenpiteestä ja päätöksensä perusteista muille jäsenvaltioille sekä komissiolle. 2. Komission on neuvoteltava asiasta asianomaisten jäsenvaltioiden kanssa kuuden viikon kuluessa saatuaan tiedon kyseisistä toimenpiteistä, annettava viipymättä asiasta lausunto ja toteutettava aiheelliset toimenpiteet. 3. Jos komissio katsoo, että tähän direktiiviin on tehtävä teknisiä muutoksia, joko komission tai neuvoston on hyväksyttävä nämä muutokset direktiivin 67/548/ETY 8 c artiklassa säädettyä menettelyä noudattaen. Tällaisessa tapauksessa jäsenvaltiot, jotka ovat hyväksyneet säännöksiä turvatoimenpiteistä, saavat pitää nämä säännökset voimassa, kunnes edellä mainitut muutokset astuvat voimaan. 11 artikla 1. Seuraavat luettelot on laadittava direktiivin 67/548/ETY 8 c artiklassa säädettyä menettelyä noudattaen: - tehoaineluettelo, jossa mainitaan tehoaineiden sopimuksen mukaiset LD50- ja LC50-arvot (liite III) - ajantasalle saatettu tehoaineluettelo, joka laaditaan useampaa kuin yhtä tehoainetta sisältävien pestisidien liitteessä II olevan laskentamenetelmän avulla tapahtuvaa luokitusta varten. 2. Muutokset, jotka on tehtävä tämän direktiivin liitteiden mukauttamiseksi tekniikan kehitykseen on annettava 1 kohdassa mainittua menettelyä noudattaen. 12 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1981 mennessä sekä ilmoitettava tästä komissiolle viipymättä. 2. Jäsenvaltioiden on toimitettava niiden tässä direktiivissä tarkoitetuista kysymyksistä antamat keskeiset kansalliset säädökset kirjallisina komissiolle. 13 artikla Tämä direktiivi on osoitettu kaikille jäsenvaltioille. Tehty Luxemburgissa 26 päivänä kesäkuuta 1978. Neuvoston puolesta Puheenjohtaja K. B. ANDERSEN (1) EYVL N:o C 30, 7.2.1977, s. 35 (2) EYVL N:o C 114, 11.5.1977, s. 20 (3) EYVL N:o 196, 16.8.1967, s. 1 (4) EYVL N:o L 360, 30.12.1976, s. 1 (5) EYVL N:o L 189, 11.7.1973, s. 7 LIITE I YHTÄ TEHOAINETTA SISÄLTÄVIEN PESTISIDIEN LUOKITTELU LASKENTAMENETELMÄLLÄ (ks. 3 artiklan 2 kohta) Pestisidit, jotka sisältävät yhtä tehoainetta tai yhtä tai useampaa reagoimatonta ainesosaa ja/tai lisäainetta luokitellaan seuraavaa kaavaa käyttäen: >NUM>K × 100 >DEN>C = A jossa: L = tehoaineen oraalinen LD50-arvo rotalla C = tehoaineen pitoisuus painoprosentteina A = arvo, jonka perusteella pestisidi luokitellaan kuten 3 artiklan 1 kohdan a alakohdassa on säädetty Mikäli tehoaine mainitaan liitteessä III, on sen tässä liitteessä mainittua LD50-arvoa käytettävä laskentamenetelmää sovellettaessa. LIITE II USEAMPAA KUIN YHTÄ TEHOAINETTA SISÄLTÄVIEN PESTISIDIEN LUOKITTELU LASKENTAMENETELMÄLLÄ (ks. 3 artiklan 3 kohta) 1. Kun laskentamenetelmää sovelletaan useampaa kuin yhtä tehoainetta sisältävien pestisidien luokitukseen, jaetaan niiden valmistuksessa käytetyt vaaralliset aineet luokkiin ja alaluokkiin 5 kohdassa esitetyn luettelon mukaisesti. 2. Pestisidin luokituksessa käytetään seuraavaa kaavaa: Ó (P × I) jossa: P = jokaisen pestisidin sisältämän vaarallisen aineen määrä painoprosentteina I = indeksi, joka osoittaa sen alaluokan, johon aine kuuluu. Indeksi ilmoitetaan erikseen jokaiselle pestisidin sisältämän aineen prosenttiyksikköinä ilmoitetulle pitoisuudelle. I jakaantuu seuraaviin luokkiin: I1: käytetään luokiteltaessa kiinteitä pestisidejä myrkyllisiksi tai haitallisiksi I2: käytetään luokiteltaessa nestemäisiä tai kaasumaisia pestisidejä myrkyllisiksi tai haitallisiksi. I1 ja I2 indeksien arvot on annettu alla olevassa taulukossa: >TAULUKON PAIKKA> 3. Pestisidit, jotka sisältävät yhtä tai useampaa kohdassa 5 mainituista aineista, luokitellaan myrkyllisiksi, jos arvo, joka saadaan kertomalla kunkin pestisidin sisältämien aineiden painoprosentti P vastaavan indeksin I1 tai I2 arvolla ja laskemalla näin saadut arvot yhteen, on suurempi kuin 500: - kiinteillä pestisideillä: Ó (P × I1) > 500; - nestemäisillä ja kaasumaisilla pestisideillä: Ó (P × I2) > 500; 4. Pestisidit, jotka sisältävät yhtä tai useampaa kohdassa 5 mainituista aineista luokitellaan haitallisiksi jos valmisteelle 3 kohdan mukaan laskettu arvo on kiinteillä pestisideillä pienempi tai yhtä suuri kuin 500 mutta suurempi kuin 25 tai nestemäisillä ja kaasumaisilla pestisideillä pienempi tai yhtä suuri kuin 500 mutta suurempi kuin 40: - kiinteillä pestisideillä: 25 TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> LIITE III TEHOAINELUETTELO, JOHON SISÄLTYVÄT TEHOAINEIDEN SOPIMUKSEN MUKAISET LD50 JA LC 50 ARVOT (ks. 11 artiklan 1 kohdan ensimmäinen luetelmakohta) LIITE IV PESTISIDEISTÄ AIHEUTUVIA ERITYISIÄ VAAROJA OSOITTAVAT LAUSEKKEET (ks. 6 artiklan 3 kohta) Vaaran luonteen mukaan on yksi tai useampi pestisidistä aiheutuvaa erityistä vaaraa osoittavista lausekkeista merkittävä tässä direktiivissä vaarallisiksi luokiteltujen pestisidien etiketteihin. Mikäli pestisidin pakkaus on varustettava kahdella tai useammalla vaaraa osoittavalla lausekkeella, nämä lausekkeet voidaan yhdistää direktiivin 67/548/ETY liitteessä III esitetyllä tavalla. >TAULUKON PAIKKA> LIITE V TURVAOHJEITA OSOITTAVAT MERKINNÄT (ks. 6 artiklan 4 kohta) Erittäin myrkyllisiksi, myrkyllisiksi, haitallisiksi, syövyttäviksi tai ärsyttäviksi luokiteltujen pestisidien pakkauksiin on tehtävä seuraavat turvaohjeita osoittavat merkinnät: >TAULUKON PAIKKA>